Oluja (Giorgione)
<s>Oluja, slavno melankolično ulje na platnu renesansnog slikara Giorgionea.</s><s>Ova malena slika, ali sažeta i bogata likovnim vrijednostima se danas nalazi u Galeriji akademije u Veneciji; jedno od najranijih djela zapadne umjetnosti s dominacijom pejzaža naspram likova.</s>

<s>Sliku je najvjerojatnije naručio bogati trgovac Gabriele Vendramin, jedan od najvećih patrona venecijanske umjetnosti, jer je zabilježeno da je bila u njegovom posjedu 1530. godine.</s>

<s>Odlike</s>

<s>Na slici je prikazan neobičan krajolik s obalom potoka, grmljem, drveće s raznim krošnjama, ruševine, zidovi, drveni most, dok se u daljini, iznad mističnih zgrada javlja oluja jednom munjom koja para tmurno nebo.</s><s>Ispred je mlada žena koja doji dijete i svijetlim komadom halje krije svoju nagost, a na suprotnoj strani potoka mladić u vojnom ruhu s kopljem (ili štapom).</s><s>Prije su samo pjesnici uspijevali prikazati ovakvu atmosferu nostalgije i skoro poganskog odavanja prirodi.</s><s>Te je slika najsličnija pastirskoj pjesmi o neuzvraćenoj ljubavi koja je bila jako popularna u Giorgioneovo doba - „Arkadija“, pjesnika Jacopa Sannazara.</s>

<s>Mnogi su historičari umjetnosti i pjesnici vjekovima tumačili ovu zagonetnu sliku.</s><s>Za neke to je običan pejzaž s cigankom i vojnikom, a za druge Adam i Eva nakon progona iz Raja (a Božji gnjev je još prisutan u munji) ili ilustracija Merkura i Izide ili pak alegorija Parisova djetinjstva.</s><s>Jedni su čak mislili da je tu umjetnik naslikao ispovijest o nelegitimnom djetetu, koje je bilo sam umjetnik – Giorgione.</s>

<s>Istina je da je ovo simfonijski skladno naslikana alegorija same prirode u zlaćanoj i ustreptaloj atmosferi.</s><s>U prilog tvrdnje da slikar nije razvijao neku određenu temu je i prvi radiološki nalaz (Morassi, 1942.) koji je pokazao da je umjetnik prvotno na mjestu mladića naslikao nagi ležeći ženski lik.</s><s>Dakle, slikar je na osnovu mašte mijenjao kompoziciju, kako bi je što potpunije, i likovno što skladnije, uobličio u toku rada.</s>

<s>Slika je utjecala na mnoga buduća djela, između ostalog na Doručak na travi E. Maneta.</s>

<s>Bilješke</s>

<s>Veze
 Renesansno slikarstvo</s>

<s>Vanjske veze</s>

<s>Renesansne slike
Slike 1500-ih
Authority control 2</s>

